VS002206
Datum: 2005-12-31T01:00:00.000+01:00
datum_sodbe_i_stopnje: 2010-09-10T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.300 EUR
opombe: II Ips 417/2011. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 5.500 EUR na 3.300 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3, na relaciji Pesnica – Vučja vas, je presegla običajne meje. Tožnica živi v Gornji Radgoni.

Stanje je trajalo 34 mesecev (od konca leta 2005 do 1. 11. 2008, ko je bila zgrajena avtocesta, zaradi katere se je promet preusmeril).

Hiša v katerem živi tožnica z družino je:

    od ceste oddaljena 5 m, okna dnevne sobe in spalnice gledajo proti cesti,

    v neposredni bližini sta krožišče in prehod za pešce, pred katerima so posebej hrupno zavirali in speljevali tovornjaki.

## Kršitev drugih pravic osebnosti

3.300 EUR Kršitev pravice do zdravega življenjskega okolja.

Tožnica je bila v začetku spornega obdobja hrupu izpostavljena ves čas, saj je bila do leta 2007 brez zaposlitve in v bolniškem staležu; nato je bila zaradi službenih obveznosti od doma odsotna 9 ur dnevno. Zaradi hrupa se ni mogla naspati, si odpočiti, komunikacija je bila zaradi hrupa otežena, zato so se v družini pogovarjali s povzdignjenim glasom, bila je utrujena, nezbrana, kar se je poznalo tudi v službi. Včasih je preslišala zvonjenje telefona. Oken ni bilo mogoče normalno odpirati in prezračiti stanovanja zaradi hrupa in smradu. Hrup je bil tudi na dvorišču, zato niso kosili zelenice. Ni se imela kam umakniti, saj nima počitniške hišice.

---

OZ člen 179, 182